భూమి
భూ గ్రహ మార్గమునకు సూర్యునికి వున్న దూరము 150 మిలియన్ కిలోమీటర్లు వరకు వుంటుంది.భూ సూర్యుని చుట్టూ తిరగటానికి 365.2564 రోజులు పడుతుంది,దానినే ఒక సంవత్సరము,లేదా సైడ్రియల్ సంవత్సరంఅని అంటారు.దీనివల్ల భూమి మీద నుంచి చుసిన వారికి సూర్యుడు ప్రతి రోజు ఒక డిగ్రీ కదిలి నట్టు కనిపించును.ప్రతి 12 గంటలు ఇటు నుంచి అటు ప్రయాణించి నట్టు కనిపించును.ఈ కదలిక వల్ల ఒక రోజుకి 24 గంటల సమయం పట్టును.ఈ సమయంలో భూమి తన చుట్టూ తను ఒక్క సారి తిరుగును(పరిభ్రమణం) మరియు సూర్యుడు మళ్లీ తూర్పున ఉదయించును(ఉత్క్రుష్ట్ట రేఖను మధ్యాన్నం చేరుకొనును).భూమి కక్ష యొక్క వేగము సెకనుకు 30 కిలోమీటర్లు.ఈ వేగముతో భూమి తన మధ్య రేఖను 7 నిమిషాలలో మరియు చంద్రుని దూరము 4 గంటలలో చేరుకోనగలదు.
జీశాట్-6A
ఉపగ్రహంలోని కేబుల్ షార్ట్ సర్కుట్ వలన భూనియంత్రణ కెంద్రంతో సంబంధాలు కోల్పోయిన జీశాట్-6A జాడను ఇస్రో గుర్తించింది.ఇది భూమికి 26,000 కి.మీ పెరీజీ, మరియు 33.000కి.మీ అపోజీ కక్ష్యలో ఉపగ్రహం పరిభ్రమిస్తున్నట్లు గుర్తించారు.దీని కదలికలను ఇస్రో బృందం నిశితంగా పరిశీలిస్తున్నది. ఉపగ్రహం కక్ష్యలో తిరుగుతున్నప్పుడు ఒక నిర్ధిష్ట స్థానంలో సాంకేతాలు అందుకునే అవకాశం వున్నట్లు ఇస్రో భావిస్తున్నది
గతంలో ఇస్రో జూలై 10,2006 న ప్రయోగించిన ఇన్శాట్ 4C ఉపగ్రహం ప్రాథమిక కక్షనుండి అసలు కక్ష్యలో వెళ్ళు సమయంలో విఫలమైనది.అలాగే 2017 లో పంపిన ఐఅర్‌ఎస్‌ఎస్‌ఎస్ -1 హెచ్ కూడా దాని ఉష్ణకవచం తెరచుకోక పోవడం వలన అంతరిక్షంలో చక్కర్లు కొడుతున్నది.ఇప్పుడు జీశాట్-6A విద్యుత్తు షార్ట్ సర్లుట్ వలన సంబంధాలు కోల్ఫొయినది.